amazinggracebibleinstitute.com
1 Бир кÿн Иисус Геннисарет кöлдиҥ jаказында jÿрерде, улус Кудайдыҥ сöзин угарга, кысталыжып турган. 2 Ол кöлдö турган эки кемени кöрÿп ийди. Балыкчылар дезе, кемелеринеҥ чыгып, шÿÿндерин чайбап, jунуп тургандар. 3 Ол Симондыйы болгон бир кемегеотурып, jараттаҥ эмеш кеде jÿссин деп сурады. Оноҥ улусты кемедеҥ ÿреде берди.4 Ÿредип божойло, Симонго айтты:— Кöлдиҥ тереҥ деген jерине jÿс, анда шÿÿндегер.5 Симон Ого айтты:— Ÿредÿчи! Бис тÿниле иштенип, неме тутпадыс, jе Сениҥ айтканыҥча, шÿÿнди таштайын.6 Шÿÿндегилеп, ума jок кöп балык туттылар, керек дезе шÿÿндери jыртылып турды. 7 Келип болушсын деп, öскö кемедеги нöкöрлöрине кол jаҥыдылар. Олор jÿзÿп келдилер. Кемениҥ экилезинбалыкла толтырарда, кемелер чöҥÿп баштады. 8 Мыны кöрöлö,Симон-Петр Иисустыҥ алдына чöгöдöп, айтты:— Менеҥ кеде бар, Кайракан, мен кинчектÿ кижи эдим!9 Олор туткан балыктыҥ кöбине Симонныҥ ла оныла кожо болгондордыҥ коркыжы келген, 10 анайда ок Симонныҥ нöкöрлöри —Зеведей уулдары Иаков ло Иоанныҥ. Jе Иисус Симонго:— Коркыба, — деди, — бÿгÿннеҥ ала улус тударыҥ.11 Олор кемелерин jаратка чыгарып, бар-jогын артырып койоло,Оны ээчий бастылар.